Bergljót Arnalds bregður sér í ýmis hlutverk um helgina . Á sunnudeginum syngur hún einsöng með kirkjukór Hraungerðis og Villingaholtssókna . Þar er á dagskrá lögin Ó helga nótt og Óskin um gleðileg jól . En á föstudags - og laugardagskvöldinu bregður hún sér í hlutverk stúlkunnar sem suðar í jólasveininum um sífellt stærri gjafir , bíl , óútfyllta tékka og snekkju . Þar skellir hún sér í jólasveinkukjól og syngur í Gamla bíói sem sérstakur gestasöngvari í Las Vegas Christmas Show . Í hljómsveitinni eru engir aðrir en hinn heimsþekkti Don Randi sem hefur starfað með stórstjörnum í USA og þar má nefna Frank Sinatra og Barböru Streisand . Bigband hans hefur spilað um allan heim í áratugi . Þórir Baldursson er hljómsveitarstjóri en hann vann á sínum tíma með engum öðrum en Elton John . Þá tekur Kristján Jóhannsson lagið áður en Bergljót stígur á svið . Uppselt er á alla tónleikana í Gamla bíói en kirkjan er öllum opin og aðgangur ókeypis á aðventusöngstundina á sunnudagskvöldinu . Bergljót ArnaldsMynd / Bonni „ Það verður í nógu að snúast “ segir Bergljót í jólaskapi . „ Allt einvala lið í kringum mann . Ekkert annað en yndislegt svona þegar jólin nálgast . “